Diari Oficial de la Generalitat Valenciana


Sumari del DOGV 5315, del 01-08-2006 (2006/7768)

Acord de 3 de maig del 2006, de la Comissió Territorial d'Urbanisme, relatiu a les modificacions puntuals núm. 6 (i 7) del Pla general d'Aspe.
----------------------------------------------------------------------------------------------------------------------------------------------

### Dades del document

Número de DOGV
:   5315

Data del DOGV
:   01-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7768


Data del document
:   03-05-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aspe
    * pla d'urbanisme

Acord de 3 de maig del 2006, de la Comissió Territorial d'Urbanisme, relatiu a les modificacions puntuals núm. 6 (i 7) del Pla general d'Aspe. [2006/7768]  
Vist l'expedient de referència i basant-se en els següents antecedents i consideracions,  
Antecedents  
Primer. Els projectes de modificació puntual del Pla general d'ordenació urbana es van sotmetre a informació pública durant un mes mitjançant un acord del Ple de l'Ajuntament del dia 28 de gener del 2004, i es va publicant-se l'anunci en el Diari Oficial de la Generalitat núm. 4.364, de 25 de febrer del 2004 i en el diari Información de 25 de febrer del 2004. Durant el pertinent període d'exposició pública no es van presentar al·legacions. Es va aprovar provisionalment pel mateix òrgan en data 20 de maig del 2004.  
La Comissió Territorial d'Urbanisme, en sessió realitzada el 28 de setembre del 2004, va adoptar l'acord d'aprovar definitivament la modificació puntual núm. 7 i deixar sobre la taula la modificació puntual núm. 6, i comunica a l'Ajuntament la necessitat esmenar determinades qüestions.  
Amb aquest fi, l'Ajuntament va redactar un Nou criteri de solució a la modificació puntual núm. 6, que es va sotmetre a informació pública durant un mes mitjançant un acord del Ple de l'Ajuntament del dia 28 d'abril del 2005, publicant-se l'anunci en el Diari Oficial de la Generalitat de 19 de maig del 2005 i en el diari Información de 4 de maig del 2005. Durant el pertinent període d'exposició pública es va presentar una al·legació, sobre la qual s'ha emés informe i que s'ha resolt en l'expedient. Es va aprovar provisionalment pel mateix òrgan en data 21 de juliol del 2005.  
Segon. La documentació està integrada per memòria informativa i justificativa i plànols d'informació i d'ordenació.  
Tercer. La modificació pretén el canvi de qualificació de l'illa delimitada pels carrers Jesús, Cantal d'Eraes, Ruperto Chapí i Virgen de la Esperanza, actualment afecta a ús dotacional públic (magatzem municipal), passant a ús residencial, zona 8, amb els mateixos paràmetres definits per a aquesta zona en el Pla general vigent. Es tracta de l'illa 196 de l'àrea de repartiment núm. 20, amb una superfície de 2.364,37 m².  
Es justifica la conveniència del canvi en la intenció municipal de construir noves dependències destinades a magatzem i altres usos en el sector 3, i destinar els terrenys objecte de la modificació a la promoció d'habitatges protegits per a joves després de la inclusió prèvia en el patrimoni municipal de sòl. A més, justifiquen l'existència de suficients equipaments i zones verdes en un radi de 350 metres des d'aquesta illa.  
En la mateixa illa hi ha una part que el Pla general qualifica d'ús equipament docent, pel fet que en una altra època part del magatzem municipal es va destinar a aules provisionals del Col·legi Públic Vistahermosa.  
S'aplica l'art. 55.3 de la Llei reguladora de l'activitat urbanística, que estableix que tota alteració de l'ordenació establida per un Pla que desafecte el sòl de la destinació pública haurà de preveure les mesures compensatòries necessàries per a augmentar la proporció i qualitat de les dotacions públiques previstes respecte a l'aprofitament. A aquest efecte, es proposa variar la qualificació d'una parcel·la de 232,59 m², actualment destinats a ús residencial, per a qualificar-los com a equipament públic educativocultural, atés que alberga un antic edifici religiós, protegit en el pla general vigent.  
Es justifica el compliment de les determinacions de l'article 17 de l'annex del Reglament de planejament de la Comunitat Valenciana, i delimita amb aquest fi una àrea virtual sobre la qual es justifica el compliment dels estàndards exigibles al planejament parcial.  
Com a mecanisme de gestió, es preveu la permuta per la parcel·la P2.2 del sector 6, adjudicada a l'Ajuntament en la reparcel·lació de l'esmentat sector per raó dels béns inicials del mateix, de caràcter patrimonial, en l'àmbit.  
Quart. Consten en l'expedient els següents pronunciaments de les administracions, organismes i entitats, les competències i els béns demanials dels quals poden resultar afectats:  
Informe favorable de la Conselleria de Cultura, Educació i Esport, Direcció General de Règim Econòmic, sobre el canvi de classificació de la parcel·la amb ús d'equipament docent.  
Informe favorable de l'Institut Valencià d'Habitatge, SA, de data 28 d'abril del 2006.  
Consta igualment que en data 28 de novembre del 2005 es va sol·licitar informe la Direcció General d'Habitatge i Projectes Urbans de la Conselleria de Territori i Habitatge, sense que fins a la data conste l'emissió i havent transcorregut el termini legalment establit per a això.  
Consideracions tecnicojurídiques  
Primera. El procediment seguit per l'Ajuntament resulta d'acord amb el que preveu l'art. 38 per remissió de l'art. 55 de la Llei reguladora de l'activitat urbanística (d'ara en avant LRAU).  
Segona. La documentació està completa, a l'efecte del compliment de l'art. 27 de la LRAU.  
Tercera. Les determinacions contingudes en l'expedient poden considerarse correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament la modificació puntual núm. 6 del Pla general d'ordenació urbana del municipi d'Aspe.  
Segon  
Publicar íntegrament aquest acord aprovatori en el Diari Oficial de la Generalitat a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de normes urbanístiques.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 3 de maig del 2006.. El director territorial de Territori i Habitatge: Ramón Rizo Aldeguer.